CELEX: C2006/143/33
Language: fi
Date: 2006-06-17 00:00:00
Title: Asia C-124/05: Yhteisöjen tuomioistuimen tuomio (ensimmäinen jaosto)  6.4.2006  (Gerechtshof te 's-Gravenhagen esittämä ennakkoratkaisupyyntö) — Federatie Nederlandse Vakbeweging (FNV) v. Alankomaiden valtio (Sosiaalipolitiikka — Työntekijöiden turvallisuuden ja terveyden suojelu — Direktiivi 93/104/EY — Oikeus palkalliseen vuosilomaan — Rahallinen korvaus palkallisen vähimmäisvuosiloman käyttämättä jättämisestä)

17.6.2006   
            
            
               FI
            
            
               Euroopan unionin virallinen lehti
            
            
               C 143/19
            
         Yhteisöjen tuomioistuimen tuomio (ensimmäinen jaosto) 6.4.2006 (Gerechtshof te 's-Gravenhagen esittämä ennakkoratkaisupyyntö) — Federatie Nederlandse Vakbeweging (FNV) v. Alankomaiden valtio
   (Asia C-124/05) (1)
   
   (Sosiaalipolitiikka - Työntekijöiden turvallisuuden ja terveyden suojelu - Direktiivi 93/104/EY - Oikeus palkalliseen vuosilomaan - Rahallinen korvaus palkallisen vähimmäisvuosiloman käyttämättä jättämisestä)
   (2006/C 143/33)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Gerechtshof te 's-Gravenhage
   Pääasian asianosaiset
   
      Kantaja: Federatie Nederlandse Vakbeweging (FNV)
   
      Vastaaja: Staat der Nederlanden
   Oikeudenkäynnin kohde
   Ennakkoratkaisupyyntö — Gerechtshof te 's-Gravenhage — Tietyistä työajan järjestämistä koskevista seikoista 23 päivänä marraskuuta 1993 annetun neuvoston direktiivin 93/104/EY (EYVL L 307, s. 18) 7 artiklan 2 kohdan tulkinta — Sellaisen kansallisen säännöksen yhteensoveltuvuus tämän kohdan kanssa, jonka mukaan työsopimuksen keston aikana on mahdollista sopia kirjallisesti, että vähimmäisvuosiloman käyttämättä jättämisestä myönnetään rahallinen korvaus seuraavana vuonna
   Tuomiolauselma
   Tietyistä työajan järjestämistä koskevista seikoista 23 päivänä marraskuuta 1993 annetun neuvoston direktiivin 93/104/EY, sellaisena kuin se on muutettuna 22.6.2000 annetulla Euroopan parlamentin ja neuvoston direktiivillä 2000/34/EY, 7 artiklaa on tulkittava siten, että kansallinen säännös, jossa sallitaan työsopimuksen keston aikana se, että 7 artiklan 1 kohdassa tarkoitetut vuosilomapäivät, joita ei pidetä tietyn vuoden kuluessa, korvataan rahalla myöhempänä vuonna, on ristiriidassa tämän artiklan kanssa.
   
      (1)  EUVL C 155, 25.6.2005.